CELEX: 52012DP0100
Language: sk
Date: 2012-03-29 00:00:00
Title: Žiadosť o ochranu parlamentnej imunity Luigiho de Magistris Rozhodnutie Európskeho parlamentu z  29. marca 2012 o žiadosti o ochranu imunity a výsad Luigiho de Magistris (2011/2064(IMM))

6.9.2013   
            
            
               SK
            
            
               Úradný vestník Európskej únie
            
            
               CE 257/85
            
         Štvrtok 29. marca 2012Žiadosť o ochranu parlamentnej imunity Luigiho de Magistris
   P7_TA(2012)0100
   Rozhodnutie Európskeho parlamentu z 29. marca 2012 o žiadosti o ochranu imunity a výsad Luigiho de Magistris (2011/2064(IMM))
   2013/C 257 E/11
   
      Európsky Parlament,
   
               —
            
            
               so zreteľom na žiadosť Luigiho de Magistris o ochranu imunity z 15. marca a 1. apríla 2011, ktorá bola oznámená na plenárnej schôdzi 24. marca a 6. apríla 2011, v súvislosti s trestným konaním, ktoré prebieha pred talianskym súdom v Catanzare,
            
         
               —
            
            
               so zreteľom na vypočutie Luigiho de Magistris v súlade s článkom 7 ods. 3 rokovacieho poriadku,
            
         
               —
            
            
               so zreteľom na písomné dôkazy, ktoré predložil Luigi de Magistris v súlade s článkom 7 ods. 3 rokovacieho poriadku,
            
         
               —
            
            
               so zreteľom na články 8 a 9 Protokolu o výsadách a imunitách Európskej únie č. 7, ako aj na článok 6 ods. 2 aktu o všeobecných priamych voľbách poslancov Európskeho parlamentu z 20. septembra 1976,
            
         
               —
            
            
               so zreteľom na rozsudky Súdneho dvora Európskej únie z 12. mája 1964, 10. júla 1986, 15. a 21. októbra 2008, 19. marca 2010 a 6. septembra 2011 (1),
            
         
               —
            
            
               so zreteľom na článok 68 ústavy Talianskej republiky,
            
         
               —
            
            
               so zreteľom na článok 6 ods. 3 a článok 7 rokovacieho poriadku,
            
         
               —
            
            
               so zreteľom na správu Výboru pre právne veci (A7-0070/2012),
            
         
               A.
            
            
               keďže poslanec Európskeho parlamentu Luigi de Magistris požiadal o ochranu svojej imunity v súvislosti s trestným konaním, ktoré prebieha pred talianskym súdom;
            
         
               B.
            
            
               keďže žiadosť Luigiho De Magistris sa týka súdneho predvolania v konaní, ktoré sa proti nemu vedie pred súdom v Catanzare na podnet Maurizia Mottola di Amato v súvislosti s dvoma článkami, ktoré Luigi De Magistris zverejnil na svojej internetovej stránke začiatkom roka 2011;
            
         
               C.
            
            
               keďže podľa tohto súdneho predvolania predstavujú vyhlásenia uvedené v týchto článkoch urážku na cti, z ktorej vychádza požiadavka o náhradu škody a požiadavka o vydanie súdneho príkazu na stiahnutie týchto článkov;
            
         
               D.
            
            
               keďže tieto články boli na internetovej stránke zverejnené v čase, keď Luigi de Magistris bol poslancom Európskeho parlamentu potom, čo bol zvolený za poslanca vo voľbách do Európskeho parlamentu v roku 2009;
            
         
               E.
            
            
               keďže podľa článku 8 Protokolu o výsadách a imunitách Európskej únie poslanci Európskeho parlamentu nepodliehajú žiadnej forme vyšetrovania, zadržania alebo súdneho stíhania vo vzťahu k vyjadreným názorom alebo hlasovaniu pri výkone svojich úloh a keďže podľa článku 9 tohto protokolu poslanci požívajú na území svojho vlastného štátu imunitu priznanú poslancom ich parlamentu;
            
         
               F.
            
            
               keďže Luigi de Magistris poukazuje na články 8 a 9 protokolu, avšak článok 9 nie je relevantný so zreteľom na článok 68 talianskej ústavy, a preto sa zjavne opiera len o článok 8;
            
         
               G.
            
            
               keďže v súlade s ustálenou praxou Parlamentu skutočnosť, že súdne konanie má občiansky alebo správny charakter alebo niektoré jeho aspekty patria do pôsobnosti občianskeho alebo správneho práva, nebráni tomu, aby sa uplatnila imunita vyplývajúca z tohto článku;
            
         
               H.
            
            
               keďže skutková podstata, ktorá je uvedená v predvolaní, a písomné dôkazy, ktoré predložil Luigi de Magistris Výboru pre právne veci, preukazujú, že vydané vyhlásenia majú priamu a jednoznačnú spojitosť s výkonom činnosti Luigiho de Magistris ako poslanca Európskeho parlamentu;
            
         
               I.
            
            
               keďže pri zverejní týchto článkov Luigi de Magistris postupoval v rámci výkonu svojich úloh poslanca Európskeho parlamentu;
            
         
               1.
            
            
               ochraňuje imunitu a výsady poslanca Luigiho de Magistris;
            
         
               2.
            
            
               poveruje svojho predsedu, aby ihneď postúpil toto rozhodnutie a správu gestorského výboru príslušnému orgánu Talianskej republiky a Luigimu de Magistris.
            
         
      (1)  Vec 101/63 Wagner/Fohrmann a Krier Zb. 1964, s. 195, vec 149/85 Wybot/Faure a ďalší Zb. 1986, s. 2391, vec T-345/05 Mote/Parlament Zb. 2008, s. II-2849, spojené veci C-200/07 a C-201/07 Marra/De Gregorio a Clemente Zb. 2008, s. I-7929, vec T-42/06 Gollnisch/Parlament Zb. 2010, s. II-1135 a vec C-163/10 Patriciello (zatiaľ neuverejnené v zbierke).